Bajarê Frankfurtî yê Almanya de serrgêra Hewteyê Heqanê Merdiman ê Dinya de  azadîya Rayberê Şarê Kurdî Abdullah Ocalanî ameye waştene.
Atkvîstê Merkezê Komelê Demokratîkî yê Kurdan ê Frankfurtî Firat Vural û Mazlûm Ihlamur tewrê aktîvîteya şayîyanê Noelî ya ke Hauptwache de ameye kerdene, bîyî û bale ante azadîya Abdullah Ocalanî ser. Aktîvîstan Kostumê Noel Babîyî kerdî piray û şarî rê qala Abdullah Ocalanî kerde. Aktîvîstan derheqê tecrîdê serê Ocalanî yo ke 23 serrî yo dewam keno de xeylêk vilawekî vila kerdî.
